**ГОДИШЊИ ПЛАН РАДА**

**КОМУНАЛНЕ МИЛИЦИЈЕ ГРАДА НИША**

**ЗА 2021. ГОДИНУ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ниш, 2021. године**

**САДРЖАЈ:**

1. **УВОД**
2. **ПОСЛОВИ КОМУНАЛНЕ МИЛИЦИЈЕ**
3. **ПЛАН РАДА КОМУНАЛНЕ МИЛИЦИЈЕ**

**3.1. ПРИОРИТЕТИ**

* + 1. **РАЗВОЈНИ ПРИОРИТЕТИ**
    2. **КАДРОВСКИ ПРИОРИТЕТИ**
    3. **ОРГАНИЗАЦИОНИ ПРИОРИТЕТИ**
    4. **ОПЕРАТИВНО-ФУНКЦИОНАЛНИ ПРИОРИТЕТИ**
    5. **ЛОГИСТИЧКИ ПРИОРИТЕТИ**
    6. **РАД ПО ПРИЈАВАМА ГРАЂАНА**

1. **НОРМАТИВНО-ПРАВНИ АКТИ ПОТРЕБНИ ЗА РАД КОМУНАЛНЕ МИЛИЦИЈЕ**
2. **ПОБОЉШАЊЕ МАТЕРИЈАЛНО-ТЕХНИЧКИХ УСЛОВА ЗА ФУНКЦИОНИСАЊЕ КОМУНАЛНЕ МИЛИЦИЈЕ**
3. **ОРГАНИЗАЦИЈА РАДА КОМУНАЛНЕ МИЛИЦИЈЕ И РАД НА ТЕРЕНУ**
4. **ПРЕДУЗИМАЊЕ ХИТНИХ МЕРА И УЧЕСТВОВАЊЕ У ВРШЕЊУ СПАСИЛАЧКЕ ФУНКЦИЈЕ**
5. **ПРУЖАЊЕ ПОМОЋИ У РАДУ ОРГАНИМА ГРАДА И ОРГАНИЗАЦИЈАМА (АСИСТЕНЦИЈА)**
6. **УПОЗНАВАЊЕ ГРАЂАНА СА ПОСЛОВИМА И НАДЛЕЖНОСТИМА КОМУНАЛНЕ МИЛИЦИЈЕ**
7. **КОМУНАЛНИ МИЛИЦИОНАРИ**

На основу члана 12. Закона о комуналној милицији („Службени гласник Републике Србије“, број 49/2019),

Градско веће Града Ниша, по претходно прибављеном мишљењу в.д. начелника Градске управе за комуналне делатности и инспекцијске послове, број 629/2021-09 од 04.03.2021. године, на седници одржаној 15.03.2021. године, усваја

**ГОДИШЊИ ПЛАН РАДА**

**Комуналне милиције Града Ниша**

**за 2021. годину**

1. **УВОД**

Чланом 12. Закона о комуналној милицији („Службени гласник Републике Србије“, број 49/2019) је, између осталог, прописано да општинско, односно градско веће, на предлог начелника комуналне милиције, доноси стратешки план комуналне милиције којим, на основу процене постојећег стања, утврђује приоритете у обављању послова комуналне милиције и даје јој развојне, организационе, кадровске и друге смернице за даљи рад. У складу са стратешким планом, комунална милиција сачињава годишње планове рада и доставља их општинском, односно градском већу на усвајање. Уз предлог стратешког и годишњег плана, комунална милиција доставља и претходно прибављено мишљење начелника јединственог органа управе, односно управе образоване за поједину област у чијем је саставу. На стратешке планове и годишње планове рада комуналне милиције сагласност даје скупштина јединице локалне самоуправе.

У складу са наведеним начелник Комуналне милиције Града Ниша је предложио Годишњи план рада Комуналне милиције Града Ниша за 2021. годину, који је, по претходно прибављеном мишљењу в.д. начелника Градске управе за комуналне делатности и инспекцијске послове, достављен Градском већу Града Ниша на усвајање. Сагласност на Годишњи план рада Комуналне милиције Града Ниша за 2021. годину даје Скупштина града Ниша.

Комунална милиција Града Ниша, првобитно је основана у складу са Законом о комуналној полицији (''Службени гласник Републике Србије'', број 51/2009).

Јула месеца 2019. године донет је Закон о комуналној милицији, којим се дефинише сврха комуналне милиције, односно да се иста образује за законом одређене послове чијим обављањем се обезбеђује извршавање надлежности јединице локалне самоуправе у областима, односно питањима комуналне делатности, заштите животне средине, људи и добара и обезбеђује заштита и одржава ред у коришћењу земљишта, простора, локалних путева, улица и других јавних објеката, као и обезбеђује несметано обављање законом одређених послова из надлежности јединице локалне самоуправе (у даљем тексту: послови комуналне милиције).

Даном ступања на снагу овог Закона престао је да важи Закон о комуналној полицији. Комунална полиција наставила је са радом као комунална милиција, а запослени у статусу комуналног полицајца, односно начелника комуналне полиције наставили су са радом као комунални милиционар, односно, начелник комуналне милиције.

Законом о полицији ("Службени гласник РС'', број 6/2016, 24/2018 и 87/2018) јединице локалне самоуправе које су до ступања на снагу овог закона образовале службу комуналне полиције, су у обавези да да изврше одговарајућу промену назива и боје униформе у складу са роковима датим овим Законом.

На основу Одлуке о организацији градских управа Града Ниша („Службени лист Града Ниша“, број 114/2020), а у складу са чланом 2. Закона о комуналној милицији, Комунална милиција Града Ниша се образује као посебна организација у оквиру Градске управе за комуналне делатности и инспекцијске послове.

1. **ПОСЛОВИ КОМУНАЛНЕ МИЛИЦИЈЕ**

Послови комуналне милиције јесу:

1) одржавање комуналног и другог законом уређеног реда од значаја за комуналну делатност;

2) вршење контроле над применом закона и других прописа и општих аката из области комуналне и других делатности из надлежности јединице локалне самоуправе;

3) остваривање надзора у јавном градском, приградском и другом локалном саобраћају, у складу са законом и прописима јединице локалне самоуправе;

4) заштита животне средине, културних добара, локалних путева, улица и других јавних објеката од значаја за јединицу локалне самоуправе;

5) подршка спровођењу прописа којима се обезбеђује несметано одвијање живота у јединици локалне самоуправе, очување добара и извршавање других задатака из надлежности јединице локалне самоуправе;

6) вршење контроле над применом закона којим се уређују државни симболи, осим у односу на државне органе, органе територијалне аутономије, јединица локалне самоуправе и имаоце јавних овлашћења;

7) други послови, у складу са законом.

Одржавањем комуналног и другог законом уређеног реда од значаја за комуналну делатност се сматра одржавање реда, нарочито, у областима, односно питањима:

* снабдевања водом;
* одвођења отпадних и атмосферских вода са јавних површина;
* јавне чистоће;
* превоза и депоновања земље и осталог растреситог материјала;
* превоза и депоновања комуналног и другог отпада;
* улица, општинских и некатегорисаних путева;
* саобраћајних ознака и сигнализације;
* паркирања;
* превоза путника у градском и приградском, односно локалном саобраћају;
* такси превоза;
* постављања привремених пословних објеката;
* заштите од буке у животној средини;
* контроле радног времена субјеката надзора;
* одржавања комуналних објеката, пијаца, гробаља, паркова, зелених и других јавних површина, јавне расвете, стамбених и других објеката, у складу са законом.

Горе наведени послови се не односе се на надлежности инспекције утврђене законом којим се уређују комуналне делатности и законом којим се уређују путеви.

Сви горе наведени послови, дефинисани Законом о комуналној милицији, се даље прецизирају подзаконским актима које доноси јединица локалне самоуправе.

Директна примена других закона који се односе на рад Комуналне милиције је могућа кроз препознавање ове службе као нове службе која није била препозната законима који су донети пре оснивања саме службе или у изузетним случајевима као што је у случају епидемије заразних болести од већег епидемиолошког значаја ширих размера - Закон о заштити становништва од заразних болести ("Службени гласник РСˮ, бр.15/2016, 68/2020, 136/2020).

Комунална милиција у обављању послова сарађује са комуналном милицијом других јединица локалне самоуправе, размењује податке и обавештења и остварује друге облике заједничког рада у оквиру узајамног пружања стручне помоћи. У овом делу посебно се односи размена информација о начину рада, примени овлашћења или других прописа републике односно града.

У складу са чланом 4. Закона о комуналној милицији, Комунална милиција пружа помоћ другим организационим јединицама управе, као и предузећима, организацијама и установама које на основу закона, односно општег акта јединице локалне самоуправе одлучују о појединим правима грађана, правних лица или других странака (у даљем тексту: овлашћене организације) као и вршиоцу комуналне делатности, када по оцени овлашћене организације или вршиоца комуналне делатности постоје претпоставке да спровођење њихове извршне одлуке неће бити могуће без присуства комуналних милиционара.

Поред помоћи у извршењу, комунална милиција остварује сарадњу са овлашћеним организацијама и вршиоцем комуналне делатности и у погледу међусобног обавештавања, размене информација, размене података, предузимања заједничких мера и активности, као и заједничког коришћења средстава, уређаја и опреме које може да обезбеди овлашћена организација или вршилац комуналне делатности уз претходно прибављену сагласност министарства надлежног за систем локалне самоуправе.

У случају заједничког коришћења средстава, уређаја и опреме, комунална милиција обавља послове и врши овлашћења у складу са законом, пружа помоћ овлашћеним организацијама у обављању послова из делокруга њихове надлежности, а вршиоцу комуналне делатности пружа помоћ у контроли и наплати комуналних услуга.

Комунална милиција предузима хитне мере заштите животне средине, заштите од елементарних и других непогода, заштите од пожара и друге заштите из надлежности општине, односно града, кад те мере не могу правовремено да предузму други надлежни органи јединице локалне самоуправе и овлашћене организације, о чему одмах обавештава те органе односно организације.

У случају опасности изазване елементарним непогодама и другим облицима угрожавања, комунална милиција учествује у вршењу спасилачке функције и пружа помоћ другим органима, правним и физичким лицима на отклањању последица.

Комунална милиција у обављању послова сарађује са инспекцијским службама јединице локалне самоуправе, у складу са законом и прописима којима се уређује обављање инспекцијских послова. Сарадња обухвата, нарочито, међусобно обавештавање, размену информација, пружање непосредне помоћи и предузимање заједничких мера и активности од значаја за обављање послова комуналне милиције и инспекцијских служби јединице локалне самоуправе.

Посебно осетљива и битна је сарадња са Министарством унутрашњих послова. У складу са чланом 8. Закона у обављању послова и примени овлашћења комунални милиционари сарађују са министарством надлежним за унутрашње послове. Оперативни рад на терену, размена информација и заједнички рад у локалној заједници је једна од врло битних ставки за реализацију послова комуналне милиције. Када је то потребно ради извршавања послова из надлежности комуналне милиције, на образложени захтев, министарство надлежно за унутрашње послове доставља личне податке о грађанима, возилима и друге податке из евиденција које води у складу са законом. Евиденцију о овим траженим подацима води комунална милиција и обезбеђује обраду тих података у складу са прописима којима се уређује заштита података о личности. Ради развијања међусобне сарадње комуналне милиције и министарства надлежног за унутрашње послове, председник општине, односно градоначелник може споразумно са министром надлежним за унутрашње послове да доноси одговарајуће акте о сарадњи и оснива координациона тела од значаја за остваривање заједничких циљева.

1. **ПЛАН РАДА КОМУНАЛНЕ МИЛИЦИЈЕ**

Рад Комуналне милиције на територији Града Ниша у планском периоду биће базиран на следећим задацима:

* + - Приоритети
  + Развојни приоритети,
  + Кадровски приоритети,
  + Организациони приоритети,
  + Оперативно-функционални приоритети,
  + Логистички приоритети,
  + Рад по пријавама грађана.
  + Нормативно-правни акти потребни за рад комуналне милиције,
  + Пружање помоћи у раду органима града и организацијама (асистенција),
  + Побољшање материјално-техничких услова за функционисање комуналне милиције,
  + Организација рада комуналне милиције и рад на терену,
  + Предузимање хитних мера и учествовање у вршењу спасилачке функције,
  + Упознавање грађана са пословима и надлежностима комуналне милиције,
  + Комунални милиционари.
  1. **ПРИОРИТЕТИ**

На основу досадашњих искустава у раду као и претходно обављених анализа комуналних проблема и потреба у граду, приоритети у наредном периоду рада на којима ће бити базиран рад комуналне милиције у 2021. години су:

* + 1. **РАЗВОЈНИ ПРИОРИТЕТИ**
* **Набавка службених возила и уређаја за аудио-видео дигитално снимање, обраду и чување података**

**Носилац:** градска управа надлежна за набавку добара и услуга за потребе органа и служби Града/ Савет за безбедност саобраћаја Града Ниша - Комунална милиција

**Планирани временски период:** у току 2021. године

**Основ:** Закон о комуналној милицији и Одлука о боји и начину означавања возила и опреми комуналне милиције

**Напомена:** уколико буду обезбеђена финансијска средства

* **Набавка система за видео надзор, евидентирање и контролу паркирања и других комуналних проблема у граду „Око соколово“**

**Носилац:** ЈКП Паркинг Сервис - Комунална милиција

**Планирани временски период:** у току 2021. године

**Основ:** Закон о безбедности саобраћаја на путевима, Одлука о комуналном реду, Одлука о јавним паркиралиштима

**Напомена:** уколико буду обезбеђена финансијска средства

* **Набавка уређаја за комуникацију (радио уређаји)**

**Носилац:** градска управа надлежна за набавку добара и услуга за потребе органа и служби Града/ Савет за безбедност саобраћаја Града Ниша - Комунална милиција

**Планирани временски период:** у току 2021. године

**Основ:** Закон о комуналној милицији и Одлука о боји и начину означавања возила и опреме комуналне милиције

**Напомена:** уколико буду обезбеђена финансијска средства

* + 1. **КАДРОВСКИ ПРИОРИТЕТИ**
* **Пријем новог људства и обука**

**Носилац:** Градска управа за комуналне делатности и инспекцијске послове - Комунална милиција, Министарство унутрашњих послова, Министарство државне управе и локалне самоуправе

**Планирани временски период:** у току 2021. године

**Основ:** Закон о комуналној милицији, Правилник о програму, времену и начину стручног оспособљавања и усавршавања, садржају и начину полагања испита и провери стручне оспособљености.

* **Редовна и ванредна провера стручне оспособљености комуналних милиционара**

**Носилац:** Министарство државне управе и локалне самоуправе - Министарство унутрашњих послова - Комунална милиција

**Планирани временски период:** у току 2021. године

**Основ:** Закон о комуналној милицији

**Напомена:** проверу спроводи надлежно Министарство на основу Правилника о програму, времену и начину стручног оспособљавања и усавршавања, садржају и начину полагања испита и провери стручне оспособљености, евиденцији и уверењима о положеним испитима и утврђеној оспособљености комуналних милиционара.

* **Редовна и ванредна провера психофизичке оспособљености комуналних милиционара**

**Носилац:** Завод за здравствену заштиту радника Министарства унутрашњих послова – Градска управа за комуналне делатности и инспекцијске послове - Комунална милиција

**Планирани временски период:** у току 2021. године

**Основ:** Закон о комуналној милицији

**Напомена:** проверу спроводи Завод за здравствену заштиту радника Министарства унутрашњих послова.

* **Усавршавање комуналних милиционара**

**Носилац:** Комунална милиција

**Планирани временски период:** у току 2021. године

**Основ:** Закон о комуналној милицији

**Напомена:** семинари, тренинзи, вежбе и др. у организацији Комуналне милиције, градских управа и надлежног Министарства.

* **Унапређење психофизичке способности комуналних милиционара**

**Носилац:** Комунална милиција

**Планирани временски период:** у току 2021. године

**Напомена:** обезбедити простор за рекреацију и стално обнављање и усавршавање техника одбране од напада.

* + 1. **ОРГАНИЗАЦИОНИ ПРИОРИТЕТИ**
* **Комунални милиционар на дежурани**

**Носилац:** Комунална милиција

**Планирани временски период:** стална активност у 2021. години

**Напомена:** Грађани могу Комуналној милицији подносити пријаве, петиције и предлоге у вези са комуналним редом писаним путем, а у хитним случајевима телефоном и непосредним усменим обраћањем, о чему комунална милиција прави службену забелешку. Комунална милиција дужна је да грађане, на њихов захтев, обавести о исходу поступања.Дежурни комунални милиционар, у складу са тим, врши “селекцију” – “тријажу” пријава, где се од грађана прикупљају информације о самом прекршају, сагледава чињенично стање и одмах упућује патролу на лице места. Уколико је из домена рада неке друге службе, грађани добијају информацију коју службу треба да контактирају или се пријава прослеђује надлежном органу.

* **Рејонски комунални милиционар (позорник)**

**Носилац:** Комунална милиција

**Планирани временски период:** повремено/стално присуство у 2021. години

**Напомена:** Рејонски комунални милиционари су једна од новина у раду Комуналне милиције која је уведена крајем 2017. године, а пуну примену добила у току 2018. године. Комунални милиционар одређени рејон (област) контролише дужи временски период и упознаје све грађане који живе и раде, све правне субјекте који функционишу на његовом рејону. Рејонски комунални милиционар прати сва дешавања и све промене а у складу са њима и реагује. Грађани знају да је комунални милиционар у њиховој непосредној близини и то ће их спречити да паркирају возило на зеленој површини, оштећују градски мобилијар или шетају пса без повоца или на други начин да нарушавају комунални ред.

* **Комунални милиционар у ауто-патроли**

**Носилац:** Комунална милиција

**Планирани временски период:** стална активност у 2021. години

**Напомена:** Рад ауто-патрола је увек базиран пре свега на поступању по пријавама грађана, а истовремено се реагује на уочене неправилности како би се прекршаји предупредили у самом настајању. У складу са тим се врши селекција – тзв.“тријажа” пријава, где се од грађана прикупљају информације о самом прекршају, сагледава чињенично стање и одмах се излази на лице места када је пријава из домена рада комуналне милиције. Уколико је из домена рада неке друге службе, грађани добијају информацију коју службу треба да контактирају.

* **Руководилац-комунални милиционар**

**Носилац:** Комунална милиција

**Планирани временски период:** стална активност у 2021. години

**Напомена:** Активно ангажовање руководства на самом терену и активно учешће у решавању проблема на терену даје нову димензију рада Комуналне милиције.

* **Планиране акције**

**Носилац:** Комунална милиција

**Планирани временски период:** стална активност у 2021. години

**Напомена:** Планиране дневне и недељне акције у чијем провођењу учествује већи број комуналних милиционара на задатим рејонима или на одређеном бићу прекршаја. Ове активности се планирају у зависности од уоченог стања на терену или анализе пријава грађана.

* **Радни састанци са инспекцијским службама**

**Носилац:** в.д. начелника Градске управе за комуналне делатности и инспекцијске послове, начелник Комуналне милиције и начелници општинских управа и представници инспекција

**Планирани временски период:** најмање једном у два месеца у периоду 2021. години.

**Основ:** Одлука којом је прописана сарадња Комуналне милиције и инспекцијских служби Града Ниша

**Напомена:** уколико постоји потреба са појединим инспекцијским службама могу се одржавати и чешћи састанци.

* **Радни састанци са ЈКП, ЈП, установама и др. субјектима**

**Носилац:** в.д.начелника Градске управе за комуналне делатности и инспекцијске послове, нaчелник Комуналне милиције и начелници општинских управа и представници инспекција

**Планирани временски период:** најмање два пута у току 2021. године

**Напомена:** На основу смерница в.д. начелника Градске управе за комуналне делатности и инспекцијске послове

* **Радни састанци са Полицијском управом града Ниша**

**Носилац:** начелник Комуналне милиције

**Планирани временски период:** најмање два пута у току 2021. године

**Напомена:** на основу указане потребе.

* **Радни састанци у оквиру Комуналне милиције**

**Носилац:** начелник Комуналне милиције

**Планирани временски период:** најмање једном месечно у току 2021. године

**Напомена:** континуирано ради праћења стања и унапређења рада службе.

* **Информисање грађана о активностима и реализацији послова**

**Носилац:** начелник Комуналне милиције

**Планирани временски период:** најмање једном у месецу у периоду 2021. године

**Напомена:** по одобрењу в.д. начелника Градске управе за комуналне делатности и инспекцијске послове.

* **Усаглашавање градских Одлука са важећим прописима**

**Носилац:** Скупштина Града Ниша**,** начелници градских управа**,** начелник Комуналне милиције

**Планирани временски период:** у току 2021. године.

**Основ:** Закон о Комуналној милицији, градски прописи

**Напомена:** Унапређење градских одлука у циљу боље ефикасности Комуналне милиције.

* + 1. **ОПЕРАТИВНО-ФУНКЦИОНАЛНИ ПРИОРИТЕТИ**
* **Контрола примене епидемиолошких мера**

**Носилац:** Санитарна инспекција, Комунална милиција, полиција опште надлежности, остале инспекцијске службе

**Планирани временски период:** до завршетка епидемије од заразне болести COVID 19

**Основ:** Закона о заштити становништва од заразних болести, Одлука о комуналном реду

**Напомена:** Комунална милиција кроз асистенцију инспекцијским службама и самостално

* **Сузбијање продаје ван продајног објеката на површинама јавне намене и површинама у јавном коришћењу**

**Носилац:** Комуналне инспекције градских општина, Тржишна инспекција, Комунална милиција

**Планирани временски период:** 2021. година, по потреби свакодневно,

**Основ:** Одлука о комуналном реду, Одлука о пијацама, Закон о трговини,

**Напомена:** Комунална милиција кроз асистенцију инспекцијским службама, изузетно самостално

* **Контрола кретања, заустављања или паркирања возила на површинама јавне намене и површинама у јавном коришћењу**

**Носилац:** Комунална милиција,

**Планирани временски период:** 2021. година, по потреби свакодневно,

**Основ:** Одлука о комуналном реду,

**Напомена:** Самостална контрола, а уклањање у сарадњи са надлежном инспекцијском службом и ЈКП Паркинг Сервисом.

* **Контрола поштовања радног времена у угоститељским објектима**

**Носилац:** Комунална милиција и Полицијска управа града Ниша

**Планирани временски период:** 2021.година, по потреби свакодневно,

**Основ:** Одлука о комуналном реду,

**Напомена:** самостално и у сарадњи са припадницима ПУ Ниш и надлежном инспекцијском службом.

* **Контрола заузећа површина јавне намене и површина у јавном коришћењу остављањем ствари и др. предмета**

**Носилац:** Комунална милиција, инспекцијске службе

**Планирани временски период:** 2021. година, по потреби свакодневно,

**Основ:** Одлука о комуналном реду

**Напомена:** Комунална милиција кроз асистенцију инспекцијским службама, изузетно самостално

* **Спречавање радњи којима се нарушава комунални ред у граду**

**Носилац:** Комунална милиција, инспекцијске службе

**Планирани временски период:** 2021. година, по потреби свакодневно,

**Основ:** Одлука о комуналном реду,

**Напомена:** Самостално и у сарадњи са надлежном инспекцијском службом.

* **Контрола уклањања снега и леда**

**Носилац:** Комунална милиција,

**Планирани временски период:** 2021. година, по потреби,

**Основ:** Одлука о комуналном реду,

**Напомена:** Самостално и у сарадњи са надлежном инспекцијском службом.

* **Контрола и откривање нелегалног ауто-такси превоза**

**Носилац:** Комунална милиција, републичка и градска саобраћајна инспекција

**Планирани временски период:** 2021. година, по потреби свакодневно,

**Основ:** Одлука о ауто такси превозу путника на територији града Ниша,

**Напомена:** Самостално и у сарадњи са надлежном инспекцијском службом.

* **Контрола коришћења и управљања јавних паркиралишта у граду**

**Носилац:** Комунална милиција, комуналне инспекције, ЈКП Паркинг Сервис

**Планирани временски период:** 2021. година, по потреби свакодневно,

**Основ:** Одлука о јавним паркиралиштима,

**Напомена:** Самостално и у сарадњи са надлежном инспекцијском службом.

* **Обезбеђење поштовања прописаног начина сакупљања транспорта складиштења и одлагања комуналног отпада и спречавање стварања дивљих депонија**

**Носилац:** Комунална милиција, ЈКП Медијана, надлежне иснпекцијске службе

**Планирани временски период:** 2021. година, по потреби свакодневно,

**Основ:** Одлука о одржавању чистоће и Одлука о комуналном реду.

**Напомена:** Самостално иу сарадњи са надлежном инспекцијском службом.

* **Контрола начина извођења кућних љубимаца на јавне површине**

**Носилац:** Комунална милиција,

**Планирани временски период:** 2021. година, по потреби свакодневно,

**Основ:** Одлука о местима и начину извођења кућних љубимаца,

**Напомена:** Самостално и у сарадњи са надлежном инспекцијском службом.

* **Контрола поштовања општих правила кућног реда у стамбеним и**

**стамбено-пословним зградама**

**Носилац:** Комунална милиција, Комуналне инспекције и Полицијска управа града Ниша

**Планирани временски период:** 2021. година, по потреби свакодневно,

**Основ:** Одлука о општих правила кућног реда у стамбеним и стамбено-пословним зградама

**Напомена:** Самостално и у сарадњи са надлежном инспекцијском службом.

* **Спречавање ометања комуналних делатности и заштита комуналних објеката од прљања, оштећења и уништавања**

**Носилац:** Комунална милиција, надлежне иснпекцијске службе

**Планирани временски период:** 2021. година, по потреби свакодневно,

**Основ:** Закон о комуналним делатностима и градске Одлуке,

**Напомена:** Самостално и у сарадњи са надлежном инспекцијском службом.

* **Обезбеђивање несметаног обављања јавног превоза путника у градском и приградском саобраћају**

**Носилац:** Комунална милиција, Полицијска управа Ниш, Дирекција за јавни превоз града Ниша

**Планирани временски период:** 2021. година, по потреби свакодневно,

**Основ:** Одлука о јавном превозу путника у градском и приградском саобраћају,

**Напомена:** Комунална милиција кроз асистенцију контролорима ЈГПП и надлежним инспекцијским службама.


* **Заштита улица, општинских и некатегорисаних путева**

**Носилац:** Комунална милиција, инспекција за путеве

**Планирани временски период:** 2021. година, по потреби свакодневно,

**Основ:** Прописи којима је уређена заштита и одржавање улица, општинских и некатегорисаних путева,

**Напомена:** У сарадњи са надлежном инспекцијском службом.



***Табеларни приказ плана рада комуналне милиције Града Ниша за 2021. год.***

* + 1. **ЛОГИСТИЧКИ ПРИОРИТЕТИ**
* **Набавка и уградња уређаја за комуникацију (систем - веза)**

**Носилац:** Комунална милиција

**Планирани временски период:** у току 2021. године

**Основ:** Закон о комуналној милицији и Одлуке о боји и начину означавања возила и опреми комуналне милиције

**Напомена:** Уколико буду обезбеђена финансијска средства

* **Подршка кроз присуство комуналних милиционара на разним градским манифестацијама**

**Носилац:** Комунална милиција

**Планирани временски период:** у току 2021. године

**Напомена:** У сарадњи са градским руководством и организатором.

* **Израда шестомесечног и годишњег извештаја о раду комуналне милиције**

**Носилац:** Комунална милиција

**Планирани временски период:** У складу са смерницама в.д. начелника Градске управе за комуналне делатности и инспекцијске послове.

* + 1. **РАД ПО ПРИЈАВАМА ГРАЂАНА**
* **Пријем пријава и упућивање ауто-патроле на поступање**

**Носилац:** Комунална милиција – дежурна служба

**Планирани временски период:** стална активност у 2021. години

**Основ:** Закон о комуналној милицији, градске одлуке

**Напомена:** Пријаве се подносе телефоном, електронском поштом, непосредним обраћањем и писаним путем.

1. **НОРМАТИВНО-ПРАВНИ АКТИ ПОТРЕБНИ ЗА РАД КОМУНАЛНЕ МИЛИЦИЈЕ**

Комунална милиција Града Ниша спроводи своје активности на основу:

* 1. Закона које је донела Скупштина Републике Србије:

1. Закона о комуналној милицији („Службени гласник РС“, број 49/2019),
2. Закона о заштити становништва од заразних болести („Службени гласник РС“, број 15/2016, 68/2020 и 136/2020),
3. Закона о безбедности саобраћаја на путевима ("Службени гласник РС", бр. 41/2009, 53/2010, 101/2011, 32/2013 - одлука УС, 55/2014, 96/2015 - др. закон, 9/2016 - одлука УС, 24/2018, 41/2018, 41/2018 - др. закон, 87/2018, 23/2019 и 128/2020 - др. закон)
4. Закона о јавном реду и миру („Службени гласник РС“, број 6/2016 и 24/2018).
   1. Уредбе које је донела Влада Републике Србије:
5. Уредбе о мерама за спречавање и сузбијање заразне болести COVID-19 ("Службени гласник РС", број 151/2020, 152/2020, 153/2020, 156/2020, 158/2020 и 1/2021)
   1. Одлука које је донела Скупштина Града:
6. Одлука о комуналном реду („Службени лист Града Ниша“, број 12/2020-пречишћен текст и 80/2020);
7. Одлука о одржавању чистоће на површинама јавне намене и управљању комуналним отпадом („Службени лист Града Ниша“, број 12/2020-пречишћен текст);
8. Одлука о уређењу и одржавању паркова, зелених и рекреационих површина  („Службени лист Града Ниша“, број 89/2005-пречишћен текст, 38/2010, 18/2017);
9. Одлука о местима и начину извођења кућних љубимаца на јавне површине на територији Града Ниша („Службени лист Града Ниша“, број 10/2015 и 18/2017);
10. Одлука о општим правилима кућног реда у стамбеним и стамбено-пословним зградама на територији Града Ниша („Службени лист Града Ниша“, број 139/2017);
11. Одлука о одређивању акустичких зона на територији Града Ниша („Службени лист Града Ниша“, број 66/2018);
12. Одлука о такси превозу путника на територији града Ниша („Службени лист Града Ниша“, број 105/2015 и 138/2017);
13. Одлука о јавном градском и приградском превозу путника на територији града Ниша (“Службени лист Града Ниша”, број 1/2016-пречишћен текст и 18/2017);
14. Одлука о условима и начину производње, дистрибуције и снабдевања топлотном енергијом („Службени лист Града Ниша“, број 39/2017);
15. Одлука о обављању комуналне делатности зоохигијене на територији града Ниша („Службени лист Града Ниша“, број 10/2015 и 18/2017);
16. Одлука о водоводу и канализацији („Службени лист Града Ниша“, број 89/2005-пречишћен текст и 18/2017);
17. Одлука о постављању пловила на делу обале и водног простора на територији града Ниша („Службени лист Града Ниша“, број 98/2015);
18. Одлука о оглашавању на територији града Ниша („Службени лист Града Ниша“, број 63/2019);
19. Одлука о раскопавању површина јавне намене („Службени лист Града Ниша“, број 18/2018)
20. Одлука о управљању јавним паркиралиштима („Службени лист Града Ниша“, број 139/2017 и 85/2019).

Комунална милиција ће послове из своје надлежности обављати организованим присуством комуналних милиционара на местима одржавања комуналног реда односно кроз рејонску (позорничку) и патролну (ауто – патролну) делатност вршиће превентивни обилазак објеката, улица, тргова и простора где најчешће долази до нарушавања комуналног реда, на којима се окупља већи број грађана и на тај начин превентивно делује у смислу спречавања облика понашања лица који представљају прекршаје кршења комуналног реда односно одвраћања лица од могућег вршења прекршајних радњи и поступака.

1. **ПОБОЉШАЊЕ МАТЕРИЈАЛНО-ТЕХНИЧКИХ УСЛОВА ЗА ФУНКЦИОНИСАЊЕ КОМУНАЛНЕ МИЛИЦИЈЕ**

Материјално-техничка средства потребна за рад Комуналне милиције, подразумевају средства и опрему који су прописани Одлуком о униформи, ознакама на униформи и начину ношења униформе комуналних милиционара и Одлуком о боји и начину означавања возила и опреме комуналне милиције. Потребно је обезбедити теренска моторна возила, „IT“- опрему (персонални и лаптоп рачунари, мобилни читачи личних карата, фотоапарати, средства везе, штампачи, камере).

1. **ОРГАНИЗАЦИЈА РАДА КОМУНАЛНЕ МИЛИЦИЈЕ И РАД НА ТЕРЕНУ**

Рад комуналне милиције одвија се сваког дана у недељи у три смене:

* Од 06**00**- до 14**00** часова у преподневној смени,
* Од 14**00**- до 22**00** часа у поподневној смени и
* Од 2200 –до 0600 часова у ноћној смени.

Услед избијања епидемије ширих размера COVID 19, Комунална милиција је препозната као водећа служба у примени и контроли мера против ове заразне болести. Од марта месеца 2020. године Комунална милиција Града Ниша као приоритет рада има контролу примене мера које дефинише Влада Републике Србије и Градски штаб за ванредне ситуације. Приоритет рада ове службе ће свакако бити контрола примене ових мера и осталих директива града, а које се односе на спречавање ширења ове заразне болести.

Због потребе и природе посла, комунална милиција је доступна грађанима 24 часа. Комунална милиција је организована кроз рад комуналних милиционара-позорника, рад ауто-патроле и послове оперативне подршке.

Комунални милиционари-позорници, позорничку делатност обављају на местима одржавања комуналног реда и на унапред утврђеним рејонима. Комунални милиционари самим присуством на сектору су приступачнији грађанима приликом решавања проблема из делокруга рада комуналне милиције као и радом у локалној заједници остварује се боља сарадња у смислу успостављања позитивне интерактивне комуникације грађанин - комунални милиционар и међусобног и узајамног уважавања која ће се огледати у проактивном деловању комуналног милиционара приликом рада у локалној заједници.

Рад ауто-патрола је увек базиран пре свега на поступању по пријавама грађана, а истовремено се реагује и на уочене неправилности како би се прекршаји предупредили у самом настајању.

Комунални милиционар, који пружа оперативну подршку, врши “селекцију” – “тријажу” пријава, где се од грађана прикупљају информације о самом прекршају, сагледава чињенично стање и одмах упућује патролу на лице места. Уколико је из домена рада неке друге службе, грађани добијају информацију коју службу треба да контактирају или се пријава прослеђује надлежном органу.

Рад у смени организује вођа смене и активно учествује у пружању подршке на свим пословима и задацима у току смене. Обавља послове комуналног милиционара и врши сменски обилазак утврђених рејона.

Комунална милиција Града Ниша примењује комунално-милицијска овлашћења на територији Града Ниша (5 општина са припадајућим насељеним местима):

**Градске општине:**

* ГО Медиjана,
* ГО Палилула,
* ГО ЦрвениКрст,
* ГО Пантелеј,
* ГО Нишка Бања,

***Насељена места****:*

*Медијана, Брзи Брод****,*** *Палилула, Крушце, Мрамор, Мраморски Поток, Бербатово, Бубањ, Вукманово, Габровац, Горње Међурово, Доње Власе, Доње Међурово, Лалинац, насеље 9.Мај, Паси Пољана, Суви До, Чокот, Доња Топоница, Доња Трнава, Доњи Комрен, Кравље, Лесковик, Медошевац, Мезграја, Миљковац, Палиграце, Паљина, Поповац, Рујник, Сечаница, Суповац, Трупале, Хум, Чамурлија, Црвени Крст, Берчинац, Веле Поље, Вртиште, Бранко Бјеговић, Горња Топоница, Горња Трнава, Горњи Комрен,**Пантелеј, Бреница, Врело, Горња Врежина, Горњи Матејевац, Доња Врежина, Доњи Матејевац, Јасеновик, Каменица, Кнез Село, Малча, Ореовац, Пасјача, Церје, Нишка Бања****,*** *Банцарево****,*** *Доња Студена****,*** *Јелашница****,*** *Куновица****,*** *Лазарево Село****,*** *насеље Никола Тесла****,*** *Островица****,*** *Прва Кутина****,*** *Просек****,*** *Равни До****,*** *Радикина Бара****,*** *Раутово****,*** *Сићево****,*** *Чукљеник, Манастир, Коритник и Горња Студена.*

1. **ПРЕДУЗИМАЊЕ ХИТНИХ МЕРА И УЧЕСТВОВАЊЕ У ВРШЕЊУ СПАСИЛАЧКЕ ФУНКЦИЈЕ**

Пружање помоћи приликом елементарних непогода и других несрећа и отклањање последица тих непогода и несрећа је једна од обавеза комуналне милиције.

Као посебна организација са обученим и спремним људством, комунална милиција је по природи ствари позвана да хитно реагује и помогне другим снагама у систему заштите и спасавања, како би се благовремено спречиле евентуалне опасности за људе и имовину од различитих елементарних непогода (поплаве, временске непогоде и друго), техничко-технолошких и других несрећа.

1. **ПРУЖАЊЕ ПОМОЋИ У РАДУ ОРГАНИМА ГРАДА И ОРГАНИЗАЦИЈАМА (АСИСТЕНЦИЈА)**

Комунална милиција, пружа помоћ надлежним органима града, предузећима, организацијама и установама које на основу одлука скупштине града одлучују о појединачним правима грађана, правних лица или других странака, када по оцени надлежног органа града или овлашћене организације постоје претпоставке да спровођење њихове извршне одлуке неће бити могуће без присуства комуналних милиционара. У том смислу комунална милиција ће наставити са пружањем помоћи у раду инспекцијским службама града, инспекцијским службама градских општина као и јавним комуналним предузећима које је основао град како би се обављање комуналне делатности одвијало несметано и квалитетно а ради бољег живота у граду.

1. **УПОЗНАВАЊЕ ГРАЂАНА СА ПОСЛОВИМА И НАДЛЕЖНОСТИМА КОМУНАЛНЕ МИЛИЦИЈЕ**

У циљу популаризације комуналне милиције и едукације грађана о потреби поштовања комуналног реда, биће настављено упознавање грађана са пословима и овлашћењима комуналне милиције, коришћењем свих врста медија (на званичном сајту Града Ниша постављене су основне информације о раду Комуналне милиције, које ће се редовно ажурирати објављивањем прилога о раду), гостовања на радију и у ТВ емисијама на локалним и државним медијима.

У 2021. години ће се наставити са одржавањем комуналних часова по основним школама – циљна група IV разред основне школе – планиране су посете свим основним школама најмање једанпут годишње. Такође могућа су и ангажовања представника комуналне милиције и у осталим разредима основних и средњих школа, као и присуство на предавањима на самим факултетима, наравно уколико се покаже основаност и заинтересованост за исте.

У 2021. години је планирано и одржавање трибина по месним канцеларијама – са циљем упознавања са проблемима грађана из области рада комуналне милиције и њиховог решавања.

Комунална милиција организује и трибине са заинтересованим организацијама које ће унапредити подизање свести о одржавању комуналног реда у граду.

1. **КОМУНАЛНИ МИЛИЦИОНАРИ**

Поступајући по налозима за извршење службених задатака, комунални милиционари су дужни да у свакодневном поступању поштују милицијску етику, односно да постављене задатке извршавају непристрасно, законито и професионално, са што мањим штетним последицама, уз обавезу да доследно спроводе одредбе Закона о комуналној милицији као и одредбе одговарајућих правилника и упутстава.

У складу са чланом 3 Закона послове комуналне милиције обављају униформисани комунални милиционари. Изузетно, послове комуналне милиције могу обављати и комунални милиционари без службене униформе са ознакама, по писаном налогу начелника Комуналне милиције. Ова могућност ће се свакако користити у изузетним ситуацијама и када природа посла налаже да се уочавање прекршиоца комуналног реда не може открити на други начин.

Занимање комуналног милиционара је сагледано Шифарником занимања, где је у области 5419 - Занимања обезбеђења и заштите неразврстана на другом месту, дефинисана шифра 5419.02 за занимање Комунални милиционар.

На основу члана 24. Посебног колективног уговора за запослене у јединицама локалне самоуправе („Службени гласник РС“, број 38/2019 и 55/2020) у Граду Нишу израђен је Акт о процени ризика на радном месту и у радној околини за Град Ниш/Градска Управа Ниш/Службе Града Ниша бр. 5139/2019/01 од 24.12.2019. године, којим је процењено да су сва радна места запослених комуналних милиционара са повећаним ризиком.

У наступајућем периоду ће се свакако наставити са иницијативама и предлозима ка даљем унапређењу статуса комуналног милиционара, како на нивоу града, тако и на нивоу републике (измена Посебног колективног уговора, признавање сменског рада, сагледање занимања комуналног милиционара кроз одговарајуће коефицијенте за ово занимање, иницијатива за измену Уредбе о коефицијентима за обрачун и исплату плата именованих и постављених лица и запослених у државним органима, иницијатива за измену Правилникa о радним местима, односно пословима на којима се стаж осигурања рачуна са увећаним трајањем - остваривање бенефицираног стажа због обављања послова са повећаним ризиком).

У плану је оснивање Асоцијације Комуналних милиција градова Србије кроз које ће се додатно покушати да се унапреди статус комуналног милиционара (размена искуства, размена радника - рад у другим градовима односно градовима других земаља...).

**ГРАДСКО ВЕЋЕ ГРАДА НИША**

Број: 271-6/2021-03 Председница

У Нишу, 15.03.2021. године

Драгана Сотировски